420.05 REGOLAMENTI DWAR STANDARDS MINIMI GĦALL-PROTEZZJONI TEMPORANJA TA’ RIFUĠJATI L-AVVIŻ LEGALI 131 ta’ l-2005. L-AVVIŻ LEGALI 131 ta’ l-2005. TAQSIMA I Disposizzjonijiet ġenerali 1. Titolu u għan. (1) It-titolu ta’ dawn ir-regolamenti huwa Regolamenti dwar Standards Minimi għall-Protezzjoni Temporanja ta’ Rifuġjati. (2) Il-għan ta’ dawn ir-regolamenti hu biex jimplimenta d-Direttiva ta’ Unjoni Ewropea 2001/55/KE li tistabbilixxi standards minimi sa biex tingħata protezzjoni temporanja fl-eventwalità ta’ influss ta’ massa ta’ rifuġjati minn pajjiżi terzi li ma jkunux jistgħu jmorru lura lejn il-pajjiż ta’ l-origini tagħhom u li tippromwovi bilanċ fl-isforzi bejn l-Istati Membri meta jirċievu lil dawn il-persuni u jassumu l-konsegwenzi tagħhom. Tifsir. 2. Għall-finijiet ta’ dawn ir-regolamenti: "l-Att " tfisser l-Att dwar ir-Rifuġjati; Kap. 420. Kap. 420. "influss ta’ massa ta’ persuni " tfisser il-wasla ta’ numru kbir ta’ rifuġjati, li jkunu ġejjin minn pajjiż speċifiku jew żona speċifika, sew jekk il-wasla tagħhom kienet spontanja u sew jekk mgħejuna, bħal pereżempju permezz ta’ programm ta’ evakwazzjoni; " il-Konvenzjoni ta’ Ġinevra " tfisser il-Konvenzjoni tat-28 ta’ Lulju, 1951 li għandha x’taqsam ma’ l-istatus tar-rifuġjati, kif emendata bil-Protokoll ta’ NewYork tal-31 ta’ Jannar, 1967; " il-Kummissarju " tfisser il-Kummissarju għar-Rifuġjati, u tinkludi skond il-limitu u l-awtorità mogħtija, lil kull persuna oħra temporanjament awtorizzata f’dik il-kapaċità mill-Ministru; " il-Ministru " tfisser il-Ministru responsabbli għall-immigrazzjoni, u kull uffiċjal pubbliku li l-Ministru jista’ jiddelega lil u bil-miktub xi wieħed mid-dmirijiet li huwa għandu taħt dan l-Att; " minuri mhux akkumpanjati " tfisser ċittadini ta’ pajjiżi terzi jew persuni mingħajr stat (apolidi) taħt l-età ta’ tmintax-il sena, li jaslu f’Malta mhux akkumpanjati minn persuna adulta responsabbli minnhom sew skond il-liġi sew skond id-drawwa, u sakemm ma jittieħdux taħt il-ħarsien ta’ dik il-persuna, jew il-minuri li jisfaw mhux akkumpanjati wara li jkunu daħlu f’Malta; "permess tar-residenza " tfisser kull permess jew awtorizzazzjoni maħrugin taħt xi liġi li tkun f’dak iż-żmien fis-seħħ f’Malta u li jieħdu l-għamla preskritta fil-legislazzjoni msemmija, li jħallu lil ċittadin ta’ pajjiż terz jew persuna mingħajr stat jirrisjedu f’Malta; "protezzjoni temporanja " tfisser proċedura ta’ natur eċċezzjonali sabiex tipprovdi, fl-eventwalità vera u imminenti ta’ influss ta’ massa ta’ rifuġjati minn pajjiżi terzi li ma jkunux jistgħu jerġgħu lura lejn il-pajjiż ta’ l-oriġini tagħhom, protezzjoni immedjata u temporanja lil dawk il-persuni, b’mod partikolari jekk ikun hemm ukoll ir-riskju illis-sistema ta’ asil ma tkunx kapaċi li tipproċessa dak l-influss mingħajr effetti negattivi għall-ħidma effiċjenti tagħha, fl-interess tal-persuni interessati u ta’ persuni oħra li jitolbu l-protezzjoni; "rifuġjati " tfisser iċ-ċittadini ta’ pajjiżi terzi jew il-persuni mingħajr stat li kellhom iħallu l-pajjiż jew ir-reġjun ta’ l-oriġini tagħhom, jew li ġew evakwati, b’mod partikolari bi tweġiba għal appell minn organizzazzjonijiet internazzjonali, u ma jkunux jistgħu jerġgħu lura f’kondizzjonijiet ta’ sigurtà u għal tul ta’ żmien minħabba fis-sitwazzjoni li tipprevali f’dak il-pajjiż, li jistgħu jinkwadraw taħt l-iskop ta’ rifuġjati taħt l-Artikolu 1A tal-Konvenzjoni ta’ Ġinevra jew ta’ strumenti internazzjonali jew nazzjonali li jagħtu protezzjoni internazzjonali, b’mod partikolari: (a) il-persuni liħarbu minn żoni ta’ konflitt bl-armi jew ta’ vjolenza endemika; jew (b) il-persuni f’riskju gravi jew li kienu vittmi ta’ vjolazzjonijiet sistematiċi jew ġeneralizzati tad-drittijiet tal-bniedem tagħhom; "sponsor" tfisser ċittadin ta’ pajjiż terz li jgawdi protezzjoni temporanja f’Malta skond deċiżjoni meħuda taħt ir-regolament 6 u li jkun jixtieq li l-membri tal-familja tiegħu jew tagħha jingħaqdu miegħu jew magħha; " Uffiċjal Prinċipali ta’ l-Immigrazzjoni " tfisser il-persuna nominata għal dik il-kariga mill-Prim Ministru skond l-artikolu 3 ta’ l-Att dwar l-Immigrazzjoni, u tinkludi, fil-limiti ta’ kull awtorità mogħtija mill-Uffiċjal Prinċipali ta’ l-Immigrazzjoni skond l-imsemmi artikolu 3, kull uffiċjal pubbliku li jkun qed jaġixxi taħt dik l-awtorità; Kap. 217. Kap. 217. "UNHCR" tfisser il-Kummissarju Għoli tan-Nazzjonijiet Uniti għar-Rifuġjati. 3. In fluss ta’ massa ta’ persuni. Ċittadini ta’ pajjiżi terzi li huma eliġibbli għall-protezzjoni temporanja meta jkun hemm influss ta’ massa ta’ persuni, skond dawn ir-regolamenti, jingħataw protezzjoni temporanja mill-Kummissarju għal dak il-perjodu u taħt dawk il-kondizzjonijiet stipulati taħt dawn ir-regolamenti. 4. Protezzjoni temporanja. (1) Il-protezzjoni temporanja ma għandhiex tippregudikar-rikonoxximent ta’ l-istatus ta’ rifuġjat skond l-Att u l-Konvenzjoni ta’ Ġinevra. (2) Il-protezzjoni temporanja għandha tiġi applikata b’rispett għad-drittijiet tal-bniedem u l-libertajiet fundamentali kif ukoll obbligi oħra li dawn il-persuni ma jintbagħtux lura. (3) It-twaqqif, l-implimentazzjoni u t-temm tal-protezzjoni temporanja għandhom ikunu soġġetti għal konsultazzjonijiet regolari ma’ l-Uffiċċju tal-Kummissarju Għoli tan-Nazzjonijiet Uniti għar-Rifuġjati u organizzazzjonijiet internazzjonali oħra rilevanti. (4) Dawn ir-regolamenti ma jgħoddux għal persuni li jkunu ġew aċċettati taħt skemi ta’ protezzjoni qabel il-bidu fis-seħħ ta’ dawn ir-regolamenti. TAQSIMA II It-tul taż-żmien u l-implimentazzjoni tal-protezzjoni temporanja 5. (1) Mingħajr preġudizzju għad-disposizzjonijiet tar-regolament 7, it-tul taż-żmien tal-protezzjoni temporanja għandu jkun ta’ sena. Sakemm ma jiġix mitmum taħt id-disposizzjonijiet tar-regolament 7(1)(b), dik il-protezzjoni temporanja tista’ tiġi estiża awtomatikament b’perjodi ta’ żmien ta’ sitt xhur għal perjodu massimu ta’ sena. (2) Meta jippersistu ra ġunjijiet għall-protezzjoni temporanja, il-Kummissarju jista’ jiddeċiedi li jtawwal il-protezzjoni temporanja f’perjodu ta’ mhux iżjed minn sena. 6. Eżistenza ta’ influss ta’ massa ta’ rifuġjati. (1) L-eżistenza ta’ influss ta’ massa ta’ rifuġjati għandha tiġi dikjarata mill-Kummissarju. Din id-dikjarazzjoni tkun ibbażata fuq Deċiżjoni tal-Kunsill li tistabbilixxi l-eżistenza ta’ influss ta’ massa ta’ persuni adottata mill-Kunsill ta’ l-Unjoni Ewropea, fuq proposta mill-Kummissjoni ta’ l-Unjoni Ewropea, u adottata b’vot ta’ maġġoranza kwalifikata, skond id-disposizzjonijiet tad-Direttiva 2001/55/KE. (2) Id-dikjarazzjoni tal-Kummissarju skond is-sub regolament (1) għandu jkollha l-effett li ddaħħal il-protezzjoni temporanja f’Malta għar-rifuġjati li għalihom tirreferi, skond id-disposizzjonijiet ta’ dawn ir-regolamenti. 7. Temm tal-protezzjoni temporanja. (1) Il-protezzjoni temporanja għandha tintemm: (a) meta jintemm it-tul massimu taż-żmien; jew (b) f’kull żmien, bid-deċiżjoni tal-Kummissarju f’dan ir-rigward, wara Deċiżjoni tal-Kunsill adottata b’maġġoranza kwalifikata fuq proposta mill-Kummissjoni ta’ l-Unjoni Ewropea. (2) Id-deċiżjoni tal-Kummissarju għandha tkun bażata fuq kif jiġi stabbilit il-fat t il lis-sitwazzjoni fil-pajjiż ta’ l-oriġini tkun hekk li tippermetti t-tluq lura mingħajr periklu u għat-tul taż-żmien ta’ dawk il-persuni li jingħataw il-protezzjoni temporanja meta jitqiesu d-drittijiet tal-bniedem u l-libertajiet fondamentali kif ukoll obbligi oħra li dawk il-persuni ma jintbagħtux lura. 8. Estensjoni ta’ protezzjoni temporanja. Il-Kummissarju jista’ jestendi l-protezzjoni temporanja kif preskritt f’dawn ir-regolamenti għal kategoriji addizzjonali ta’ rifuġjati apparti minn dawk li għalihom jgħoddu d-disposizzjonijiet tar-regolament 6, meta dawn jiġu mċaqilqin għall-istess raġunijiet u mill-istess pajjiż jew reġjun ta’ oriġini. TAQSIMA III Drittijiet ta’ persuni li jgawdu protezzjoni temporanja 9. Permessi tar-residenza u viżi. (1) Persuni li jgawdu protezzjoni temporanja jingħatawlhom permessi tar-residenza għat-tul kollu tal-perjodu tal-protezzjoni. Għandhom jinħargu mill-awtoritajiet kompetenti dokumenti u provi oħra ekwivalenti għal dak l-għan. (2) Ikun kemm ikun il-perjodu taż-żmien tal-validità tal-permessi tar-residenza msemmi fis-sub regolament (1), it-trattament konċess lil persuni li jgawdu protezzjoni temporanja ma jistax ikun inqas favorevoli minn dak stabbilit fir-regolamenti 10 sa 17. (3) Persuni li jiġu ammessi għall-għanijiet ta’ protezzjoni temporanja jingħataw kull faċilità sabiex jiksbu l-viżi meħtieġa, inkluż il-viżi ta’ transitu; il-formalitajiet għandhom jitnaqqsu għall-minimu minħabba fl-urġenza tas-sitwazzjoni u l-viżi jinħarġu mingħajr ħlas jew l-ispiża għalihom tkun minima. 10. Dokument ta’ protezzjoni temporanja. Persuni li jgawdu protezzjoni temporanja jingħatalhom dokument, filsien li x’aktarx ikunu jifhmuh, li fih ikunu miniż/la b’mod ċar id-disposizzjonijiet li jkollhom x’jaqsmu mal-protezzjoni temporanja u li jkunu rilevanti għalihom. 11. Sabiex ikunu jistgħu jiġu applikati b’mod effetiv id-disposizzjonijiet ta’ dawn ir-regolamenti, il-Kummissarju għandu jordna li tiġi reġistrata d-data personali msemmija fil-paragrafu (a) tat-Tieni Skeda, rigward il-persuni li jgawdu protezzjoni temporanja f’Malta. 12. Ammissjoni mill-ġdid ta’ persuna l itgawdi protezzjoni temporanja. Bla ħsara għal kull ftehim bilaterali li jista’ jintlaħaq ma’ xi Stat Membru ieħor ta’ l-Unjoni Ewropea, persuna l itgawdi protezzjoni temporanja f’Malta għandha tiġi ammessa mill-ġdid f’Malta jekk il-persuna msemmija tibqa’, jew tfittex li tidħol mingħajr awtorizzazzjoni, fit-territorju ta’ Stat Membru ieħor matul il-perjodu taż-żmien kopert bid-deċiżjoni tal-Kummissarju msemmija fir-regolament 6. 13. Impjieg. (1) Bla ħsara għal kull arranġament speċjali li Malta tista’ tkun parti fih, il-persuni li jgawdu protezzjoni temporanja jkollhom id-dritt, għall-perjodu taż-żmien li ma jaqbiżx dak tal-protezzjoni temporanja, li jwettqu attivitijajiet bħala impjegati jew bħala persuni li jaħdmu għal rashom, bla ħsara għar-regoli li japplikaw għall-professjoni, kif ukoll f’attivitajiet bħalma huma opportunitajiet ta’ l-edukazzjoni tal-persuni adulti, it-taħrig professjonali u l-esperjenza prattika fuq ix-xogħol: Iżda, għal raġunijiet ta’ politika tas-suq tax-xogħol, tista’ tingħata prijorità li ċ-ċittadini ta’ l-UE uli ċ-ċittadini ta’ l-Istati marbuta bil-Ftehim dwar iż-Żona Ekonomika Ewropea, kif ukoll li ċ-ċittadini tal-pajjiżi terzi residenti legalment li jirċievu l-benefiċċju tal-qgħad. (2) Fil-każijiet ikkontemplati fis-sub regolament (1), jgħoddu d-disposizzjonijiet ġenerali rigward ħlasijiet, l-aċċess għas-sistemi tas-sigurtà soċjali li għandhom x’jaqsmu ma’ l-attivitajiet ta’ impjieg jew ta’ min jaħdem għal rasu u l-kondizzjonijiet l-oħra tax-xogħol. 14. Akkomodazzjoni u għajnuna oħra. (1) Persuni li jgawdu protezzjoni temporanja għandu jkollhom aċċess għal akkommodazzjoni xierqa jew, jekk ikun meħtieġ, għandhom jirċievu l-mezzi biex jiksbu abitazzjoni. (2) (a) Persuni li jgawdu protezzjoni temporanja għandhom jirċievu assistenza meħtieġa f’dik li hi għajnuna soċjali u mezzi tal-għixien, jekk ma jkollhomx riżorsi biżżejjed, kif ukoll ghall-kura medika. (b) Mingħajr preġudizzju għad-disposizzjonijiet tas-sub regolament (4), l-għajnuna meħtieġa għall-kura medika għandha mill-inqas tinkludi l-kura f’każ ta’ emerġenza u l-kura essenzjali tal-mard. (3) Meta l-persuni li jgawdu l-protezzjoni temporanja jidħlu għal attivitajiet bħala impjegati jew li jagħmlu xogħol għal rashom, għandha titqies il-kapaċità tagħhom li jieħdu ħsieb il-ħtiġiet tagħhom infushom, meta jiġi stabbilit il-livell propost tal-għajnuna li għandha tingħatalhom. (4) Għajnuna medika jew għajnuna oħra meħtieġa tingħata lill-persuni li jgawdu protezzjoni temporanja li jkollhom ħtiġiet speċjali, bħalma huma l-minuri mhux akkumpanjati jew persuni li jkunu sofrew it-tortura, l-istupru jew għamliet oħra ta’ vjolen za psikoloġika, fiżika jew sesswali. 15. Aċċess għas-sistema edukattiva. (1) Persuni taħt it-tmintax-il sena li jgawdu protezzjoni temporanja għandu jingħatalhom l-aċċess għas-sistema ta’ l-edukazzjoni ta’ l-istat taħt l-istess kondizzjonijiet bħal ma jingħataw ċittadini ta’ Malta. (2) Bla ħsara għal kull kondizzjoni li tista’ tiġi imposta mill-Kummissarju, adulti li jgawdu protezzjoni temporanja jista’ jingħatalhom aċċess għas-sistema ġenerali ta’ l-edukazzjoni. 16. (1) Għall-finijiet ta’ dan ir-regolament, fil-każijiet fejn il-familjidigà kienu jeżistu fil-pajjiż ta’ l-oriġini u dawn ġew mifrudin minħabba fiċ-ċirkostanzi li jkollhom x’jaqsmu ma’ l-influss ta’ massa ta’ persuni, dawn il-persuni li ġejjin għandhom jitqiesu bħala membri tal-familja: (a) ir-raġel jew il-mara ta’ l-istess sponsor jew is-sieħeb tagħha jew is-sieħba tiegħu mhux miżżewġin f’relazzjoni stabbli, sa fejn il-leġislazzjoni Maltija jew il-prattika fis-seħħ jittrattaw l-koppji mhux miżżewġin b’mod paragunabbli mal-koppji miżżewġin skond il-ligijiet ta’ Malta li għandhom x’jaqsmu mal-barranin; it-tfal minuri mhux miżżewġin ta’ l-istess sponsor jew tas-sieħeb tagħha jew tas-sieħba tiegħu, mingħajr distinzjoni jekk twieldux barra miż-/wieġ jew ġew adottati; (b) qraba oħra mill-qrib li għex u flimkien bħala parti minn familja waħda fiż-żmien tal-ġrajjiet li wasslu għall-influss ta’ massa ta’ persuni, u li dak iż-żmien kienu dipendenti totalment jew fil-bicca l-kbira mill-istess sponsor. (2) (a) Fil-każijiet fejn il-membri mifruda tal-familja jgawdu protezzjoni temporanja fi Stati Membri oħra ta’ l-Unjoni Ewropea, il-membri tal-familja għandhom jingħaqdu mill-ġdid f’Malta jekk il-Kummissarju jkun sodisfat til li l-membri tal-familja jaqgħu taħt id-deskrizzjoni li hemm fis-sub regolament (1)(a), filwaqt li titqies ix-xewqa tal-membri tal-familja msemmija. (b) Membri tal-familja jistgħu jingħaqqdu mill-ġdid f’Malta meta l-Kummissarju jkun sodisfat til li l-membri tal-familja jaqgħu taħt id-deskrizzjoni li hemm fis-sub regolament (1)(b), filwaqt li titqies, abbażi ta’ każ b’każ, it-tbatija estrema li jiffaċċjaw il-membri tal-familja jekk ma ssirx l-għaqda mill-ġdid. (3) (a) Metasponsor fil-każ li l-Kummissarju jkun sodisfatt li l-membri tal-familja jaqgħu taħt id-deskrizzjoni tas-sub regolament (1)(a Meta sponsor ikunigaw di protezzjoni temporanja f’Malta u membru jew iktar tal-familja ma jkunux għadhom waslu fi Stat Membru, il-Kummissarju għandu jippermetti l-għaqda mill-ġdid tal-membri tal-familja, li jkunu jeħtieġu l-protezzjoni, ma’ l-istess sponsor). (b) Membri tal-familja, li ma jkunux għadhom fi Stat Membru u li jkunu jeħtieġu l-protezzjoni, jistgħu jingħaqdu mill-ġdid ma’ l-istess sponsor f’Malta fil-każ li l-Kummissarju jkun sodisfat til li l-membri tal-familja jaqgħu taħt id-deskrizzjoni li hemm fis-sub regolament (1)(b), filwaqt li titqies, fuq abbażi ta' każ b’każ, it-tbatija estrema li jiffaċċjaw il-membri tal-familja jekk ma ssirx l-unifikazzjoni mill-ġdid. (4) Meta jiġi applikat dan ir-regolament għandhom jitqiesu l-aħjar interessi tat-tfal, jekk ikun hemm. (5) Mingħajr preġudizzju għad-disposizzjonijiet tas-sub regolamenti), u filwaqt li jitqiesu kif imiss id-disposizzjonijiet tar-regolamenti 25 u 26, l-Istat Membru fejn għandha ssir l-għaqda mill-ġdid għandu jiġi miftiehem bejn Malta u l-Istati Membri l-oħra interessati. (6) (a) Lill-membri tal-familja magħquda mill-ġdid għandhom jiġu konċessil-permessi tar-residenza taħt protezzjoni temporanja, u għandhom jinħarġulhom dokumenti u provi oħra ekwivalenti għal dak il-għan. (b) It-trasferimenti tal-membri tal-familja għal territorju ta’ Stat Membru ieħor, li ma jkunx Malta, bil-għan ta’ l-għaqda mill-ġdid skond is-sub regolament (2), għandhom jirriżultaw fl-irtirar tal-permessi tar-residenza maħruġa, u t-tmiem ta’ l-obbligi lejn il-persuni interessati fejn tidħol il-protezzjoni temporanja, f’Malta. (7) Fuq it-talba ta’ Stat Membru ieħor, il-Gvern ta’ Malta għandu jipprovdi t-tagħrif, kif elenkat fit-Tieni Skeda li tinsab ma’ dawn ir-regolamenti, dwar persuna li tkun qiegħdha tirċievi protezzjoni temporanja li jkun meħtieġ sabiex tiġi pproċessata materja skond dan ir-regolament. 17. Rappreżentanza ta’ minuri. (1) Il-Kummissarju għandu, fuq ir-rakkomandazzjoni ta’ l-Uffiċjal Prinċipali ta’ l-Immigrazzjoni, malajr kemm jista’ jkun jieħu l-miżuri sabiex jiżgura r-rappreżentanza meħtieġa tal-minuri mhux akkumpanjati li jgawdu l-protezzjoni temporanja b’kustodja legali jew, meta jkun meħtieġ, rappreżentanza minn organizzazzjoni li tkun responsabbli għall-kura u s-saħħa tal-minuri, jew minn rappreżentanza oħra adatta. (2) Matul il-perjodu taż-żmien tal-protezzjoni temporanja, il-minuri mhux akkumpanjati jitqiegħdu: (a) ma’ qraba adulti; (b) ma’ fosterfamily; (ċ) f’ċentri ta' l-akkoljenza b’faċilitajiet speċjali għall-minuri, jew f’akkommodazzjoni oħra adatta għall-minuri; (d) mal-persuna li tkun ħadet kura tat-tifel jew tifla meta kienu qegħdin jaħarbu. (3) Il-Kummissarju għandu jiżgura li jittieħdu l-passi kollha meħtieġa sabiex jgħin jinsab il-post fejn għandu jitqiegħed il-minuri mhux akkompanjat, wara konsultazzjoni mal-persuna jew persuni adulti konċernati, filwaqt li jitqiesu l-fehmiet tat-tifel jew tifla skond l-età u l-maturità tagħhom. TAQSIMA IV Aċċessibilità tal-proċedura ta’ l-asil fil-kuntest tal-protezzjoni temporanja 18. Applikazzjoni għall-asil. (1) Il-persuni li jgawdu protezzjoni temporanja jkunu jistgħu jirrapreżentaw applikazzjoni għall-asil meta jridu. (2) L-eżami ta’ kull applikazzjoni għall-asil mhux ipproċessata qabel it-tmiem tal-perjodu taż-żmien tal-protezzjoni temporanja għandu jiġi kkompletat wara t-tmiem ta’ dak il-perjodu ta’ żmien. 19. Konsiderazzjoni ta’ l-applikazzjoni. Il-kriterji u l-mekkaniżmi li jgħoddu biex jiġi deċiż jekk tkunx Malta jew xi Stat Membru ieħor li jkun responsabbli li jikkunsidraw applikazzjoni għal asil għandhom ikunu skond il-leġislazzjoni ta’ l-Unjoni Ewropea kif din tkun fis-seħħ minn żmien għal żmien. B’mod partikolari, l-Istat Membru responsabbli għall-eżami ta’ applikazzjoni għall-asil, ippreżentata minn persuna li tkun qed tgawdi protezzjoni temporanja, għandu jkun l-Istat Membru li jkun aċċetta t-trasferiment ta’ dik il-persuna lejn it-territorju tiegħu. 20. Protezzjoni temporanja u status ta’ persuna li qed tfittex l-asil. (1) Il-Kummissarju jista’ jipprovdi li ma tingħatax protezzjoni temporanja fl-istess ħin ma’ l-istatus ta’ persuna li tkun qed tfittex l-asil filwaqt li jkunu qegħdin jiġu kkunsidrati l-applikazzjonijiet. (2) Meta, wara li tkun giet eżaminata applikazzjoni għall-asil, ma jingħatax l-istatus ta’ rifuġjat jew, meta jkun japplika, xi tip ieħor ta’ protezzjoni lil persuna li tkun eliġibbli għal jew li tkun qiegħdha tgawdi protezzjoni temporanja, allura, mingħajr preġudizzju għad-disposizzjonijiet tar-regolament 28, dik il-persuna għandha tgawdi jew tissoktatgaw di protezzjoni temporanja għall-bqija tal-perjodu ta’ protezzjoni. TAQSIMA V Ripatrijazzjoni u miżuri wara li tkun intemmet il-protezzjoni temporanja 21. Mingħajr preġudizzju għad-disposizzjonijiet tar-regolamenti 22, 23 u 24, meta tintemm il-protezzjoni temporanja għandha tapplika l-leġislazzjoni li tkun fis-seħħ f’dak iż-żmien dwar il-protezzjoni temporanja ta’ ċittadini ta’ pajjiżi terzi u dwar ċittadini ta’ pajjiżi terzi b’mod ġenerali. 22. (1) Persuni li jgawdu protezzjoni temporanja jew li l-protezzjoni temporanja tagħhom tkun intemmet ikollhom id-dritt imorru lura lejn il-pajjiż ta’ l-oriġini tagħhom, hekk li tiġi rispettata għalkollox id-dinjità tal-bniedem. Il-Kummissarju għandu jiżgura li d-deċiżjoni ta’ dawk il-persuni li jmorru lura tittieħed minnhom f’konoxxenza kompleta tal-fatti. (2) Sakemm ma tkunx intemmet il-protezzjoni temporanja, u abbażi taċ-ċirkostanzi li jkunu jipprevalu fil-pajjiż ta’ l-origini, għandha tingħata konsiderazzjoni favorevoli għal talbiet ta’ ritorn lejn Stat Membru ospitanti, kemm jekk dan ikun Malta jew Stat Membru ieħor, minn persuni li jkunu gaw dew protezzjoni temporanja u eżerċitaw id-dritt tagħhom għal ritorn volontarju. (3) Ma’ tmiem il-protezzjoni temporanja, id-drittijiet stabbiliti fir-regolamenti 9 sa 17 jistgħu jiġu estiżi b’mod individwali lill-persuni li kienu koperti bi protezzjoni temporanja u li jkunu qegħdin jibbenefikaw minn programm ta’ ripatrijazzjoni volontarja; dik l-estensjoni għandu jkollha effett sad-data tar-ritorn. 23. Ripatrijazzjoni furzata. (1) Ir-ripatrijazzjoni furzata ta’ persuni lil-protezzjoni temporanja tagħhom tkun intemmetu li ma jkunux eliġibbli għall-ammissjoni għandu jsir b’mod li tiġi rispettata kif imiss id-dinjità tal-bniedem. (2) F’każijiet ta’ ripatrijazzjoni furzata, il-Kummissarju għandu jikkunsidra kull raġuni umanitarja kompulsiva li tista’ tirrendir-ritorn impossibbli jew mhux raġonevoli f’każijiet speċifiċi. 24. Kondizzjonijiet ta’ residenza. (1) L-Uffiċjal Prinċipali ta’ l-Immigrazzjoni għandu jieħu l-miżuri meħtieġa li jirrigwardaw il-kondizzjonijiet tar-residenza tal-persuni li jkunu gaw dew protezzjoni temporanja u li, minħabba fl-istat tas-saħħa tagħhom, ma jkunux jistgħu jiġu raġonevolment mistennija li jivvjaġġaw u meta jkunu ser isofru effetti negattivi serji jekk tigi interrot tal-kura tagħhom; dawk il-persuni ma għandhomx jiġu espulsi sakemm tissokta dik is-sitwazzjoni. (2) L-Uffiċjal Prinċipali ta’ l-Immigrazzjoni jista’ jippermetti lill-familji, li jkollhom tfal minuri u li jattendu l-iskola, li jibbenefikaw mill-kondizzjonijiet tar-residenza u li jippermettu li t-tfal konċernati li jikkompletaw il-perjodu korrenti ta’ l-iskola. TAQSIMA VI Solidarjetà 25. Solidarjetà Komunitarja. (1) Il-Gvern ta’ Malta għandu, filwaqt li jaġixxi f’koperazzjoni ma’ l-organizzazzjonijiet internazzjonali kompetenti, jiżgura li l-persuni eliġibbli msemmija fir-regolament 6, li jkunu għadhom ma waslux f’Malta, ikunu esprimew ix-xewqa tagħhom li jiġu rċevuti ġewwa t-territorju ta’ Malta. (2) Meta l-għadd ta’ persuni li jkunu eliġibbli għal protezzjoni temporanja wara influss għall-għarrieda u massiv ikun jaqbeż il-kapaċità kemm tiflaħ tirċievi Malta, li tkun ġiet indikata f’figuri u f’termini ġenerali lill-Kunsill u lill-Kummissjoni ta’ l-Unjoni Ewropea, il-Gvern ta’ Malta jkollu d-dritt jitlob li l-Kunsill ta’ l-Unjoni Ewropea jeżamina, bħala kwistjoni urġenti, is-sitwazzjoni u jieħu azzjoni adatta, inkluża r-rakkomandazzjoni ta’ appoġġ addizzjonali. 26. Trasferiment tar-residenza ta’ persuni li jgawdu protezzjoni temporanja. (1) Matul iż-żmien tal-protezzjoni temporanja, il-Gvern ta’ Malta għandu jikkopera ma’ l-Istati Membri l-oħra rigward it-trasferiment tar-residenza ta’ persuni li jgawdu protezzjoni temporanja minn Stat Membru għall-ieħor, bla ħsara għall-kunsens tal-persuni konċernati għal dak it-trasferiment. (2) Il-Gvern ta’ Malta għandu jikkomunika t-talbiet li jsirulu għat-trasferiment lejn Stati Membri oħra u għandu javża lill-Kummissjoni ta’ l-Unjoni Ewropea u lill-UNHCR; il-Gvern ta’ Malta għandu wkoll jgħarraf lil kull Stat Membru bil-kapaċità li jkollu li jirċievi persuni li jiġu trasferiti. (3) Meta jsir trasferiment minn Malta għal Stat Membru ieħor, il-permess tar-residenza ta’ Malta għandu jiskadi u jintemmu l-obbligi lejn il-persuni konċernati li jkollhom x’jaqsmu mal-protezzjoni temporanja f’Malta. (4) Il-pass mudell muri fl-Ewwel Skeda li tinsab ma’ dawn ir-regolamenti għandu jintuża għal trasferimenti, bejn Stati Membri, ta’ persuni li jgawdu protezzjoni temporanja. TAQSIMA VII Disposizzjoniet Speċjali 27. (1) Il-Kummissarju jista’ jeskludi lil xi persuna mill-protezzjoni temporanja jekk: (a) ikun hemm raġunijiet serji biex jiġi kkundsirat li- (i) dik il-persuna tkun ikkommettiet delitt kontra l-paċi, delitt tal-gwerra, jew delitt kontra l-umanità, kif imfissra fl-istrumenti internazzjonali mfassla biex jiġi provdut dwar dawn id-delitti; (ii) dik il-persuna tkun ikkommettiet delitt serju mhux politiku barra minn Malta qabel l-ammissjoni tagħha f’Malta bħala persuna l itgawdi protezzjoni temporanja. Il-gravità tal-persekuzzjoni mistennija għandha tiġi bilanċjata max-xorta tad-delitt kriminali lidwara tkun suspetta ta l-persuna inkwistjoni. B’mod partikolari, azzjonijiet krudili, saħansitra jekk dawn isiru b’għan li jkun wieħed allegatament politiku, jistgħu jiġu kklasifikati bħala delitti gravi mhux politiċi. Dan japplika kemm għall-parteċipanti fid-delitt kemm għall-istigaturi tad-delitt; (iii) dik il-persuna tkun instabet ħatja ta’ atti kuntrarji għall-għanijiet u l-prinċipji tan-Nazzjonijiet Uniti; (b) ikun hemm raġunijiet sodisa biex dik il-persuna titqies bħala ta’ periklu għas-sigurtà ta’ Malta bħala pajjiż ospitanti jew, wara li tkun ġiet kundannata b’sentenza finali tal-qorti dwar delitt partikolarment gravi, dik il-persuna tkun ta’ periklu għall-komunità f’Malta bħala pajjiż ospitanti. (2) Ir-raġunijiet għall-esklużjoni msemmija fis-sub regolament (1) għandhom ikunu unikament i bbażati fuq il-kondotta personali tal-persuna konċernata. Id-deċiżjonijiet jew il-miżuri ta’ l-esklużjoni għandhom ikunu ibbażati fuq il-prinċipju tal-proporzjonalità. TAQSIMA VII I Disposizzjonijiet finali 28. Appelli. Il-persuni li jkunu ġew esklużi mill-benefiċċju ta’ protezzjoni temporanja jew ta’ tgħaqqid mill-ġdid tal-familja għandhom dritt ta’ appell lill-Bord ta’ l-Appelli dwar ir-Rifuġjati stabbilit taħt l-artikolu 5 ta’ l-Att.